  vk.com (УдмФИЦ УрО РАН) Майя Бывальцева Россиысь тодосъя академилэн Урал ёзэтысьтыз Эскеронъёсъя удмурт федерал центрысь Гурт возёсъя тодосъя но эксеронъёсъя институтысь ӧнеричос картофкалэсь выль сортъёссэ поттӥзы. «Югдон», «Тюрагай», «Зарни», «Батыр», «Мелун», «Парус» нимам сортъёс асьме улосвыллы тупатэмын, та дыре соос кун эскерноъёсты ортчо. Со сярысь Центрлэн пресс-службаез ивортӥз. Гурт возёсъя тодосъя но эксеронъёсъя институтлэн кивалтӥсез, гурт возёс тодосъя доктор Андрей Леднёв верамъя, картофкалэсь сортъёссэ умоятон ужен институт 12 арлэсь трос ужа ни. « Асьмелы пумит кутэм ужрадъёс дыръя ми тысё культураослэсь но кыкетӥ няньлэсь – картофкалэсь – асьме музъемъёслы но инкуазьлы тупатэм выль сортъёссэ ӝоггес поттыны тыршиськом. Матысь аръёсы ми ческыт но удалтонлыко картофкалэсь сортъёссэ  гурт возёсъёслы но, калыклы но тырмыт ӵектыны быгатом » Андрей Леднёв, Эскеронъёсъя удмурт федерал центрлэн Гурт возёсъя тодосъя но эксеронъёсъя институтэзлэн кивалтӥсез Али тросэз сортъёс кунгож сьӧрысь лыкто, но кык-куинь арскын соослэн ӟечлыксы ӝог кулэсме. Озьы шундыпуксёнпал компаниос асьмеды арлы быдэ сямен выль кидысъёс басьтыны косо, шуэ Андрей Леднёв. Выль поттэм куать сортъёсты али нимаз адямиос гинэ басьтыны быгато, но кун эскеронъёс бере соосты нимлыко реестре пыртозы, соку гурт возёсъёслы но басьтыны луоз ни. Удмуртиын улӥсьёс понна удалтонлыко но ческыт картофка сортъёсты тросгес будэтон понна, 2023-тӥ арын институт музъемъёссэ 10 гертарысь 15 гектарозь вуттыны малпа. Тодэ вайытом, Россиысь тодосъя академилэн Урал ёзэтысьтыз Эскеронъёсъя удмурт федерал центр бордын туэ будосъёслэсь выль сортъёссэс поттон но умоятон центр кылдытозы.  Тегъёс: Тодос гуртвозёс Ижкар Удмуртия  